**Ո Ր Ո Շ ՈՒ Մ**

**Կատարողական վարույթը կասեցնելու մասին**

 08.05 2018թ. ք. Երևան

Հարկադիր կատարումն ապահովող ծառայության Երևան քաղաքի Կենտրոն և Նորք–Մարաշ բաժնի ավագ հարկադիր կատարող, արդարադատության մայոր Կարեն Խանզադյանս, ուսումնասիրելով 26.12.2016թ. հարուցված թիվ 02800577 կատարողական վարույթի նյութերը

**Պ Ա Ր Զ Ե Ց Ի**

 Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 06.12.2016թ. տրված թիվ ԵԿԴ/4686/02/15 կատարողական թերթի համաձայն պետք է Զվարթ Մկրտիչի Մկրտչյանից և Արմեն Վահանի Ազնավուրյանից հօգուտ Կարինե Մելիքյանի բռնագանձել 3.360.000 ՀՀ դրամ, որպես պարտքի գումար, 60.000 ՀՀ դրամ, որպես փաստաբանի խելամիտ վարձատրության գումար, ինչպես նաև ՀՀ քաղաքացիական օրենսգրքի 411-րդ հոդվածով նախատեսված՝ ըստ համապատասխան ժամանակահատվածների համար ՀՀ կենտրոնական բանկի սահմանած բանկային տոկոսների հաշվարկային դրույքների՝ 3.360.000 ՀՀ դրամի նկատմամբ, սկսած 2013թ.-ի հունվարի 13-ից մինչև նշված գումարի փաստացի վերադարձման օրը։

 Բռնագանձումը տարածել Զվարթ Մկրտիչի Մկրտչյանի, Արմեն Վահանի Ազնավուրյանի և Կարինե Մելիքյանի միջև 13.07.2012թ. կնքված անշարժ գույքի հիփոթեքի /գրավի/ պայմանագրով գրավադրված անշարժ գույքի՝ ք.Երևան, Նորք-Մարաշ, Նորք 9 փողոց, թիվ 111 բնակելի տան վրա:

 Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

 Կատարողական վարույթով վճռի հարկադիր կատարման ընթացքում պարտապան Արմեն Ազնավուրյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանի պատկանող այլ գույքը և դրամական միջոցներ չեն հայտնաբերվել, որոնց վրա կարելի է բռնագանձում տարածել։

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 26.12.2016թ. հարուցված թիվ 02800577 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

 **Որոշման պատճենն ուղարկել կողմերին.**

 **Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

 **ԱՎԱԳ ՀԱՐԿԱԴԻՐ ԿԱՏԱՐՈՂ Կ.ԽԱՆԶԱԴՅԱՆ**